Nende  arhiividokumentide läbiuurimisel on selgunud, et kogu Eestis peeti aastatel 1945-55 julgeoleku ja metsavendade vahel vähemalt 17 üle kahetunnilist lahingut - nendele ongi pühendatud käesolev ülevaade. Seejuuures tuletame meelde, et kuni 1947. aastani tegeles Eesti NSV-s metsavendluse likvideerimisega peamiselt SM OBB (Banditismi Vastase võitluse Osakond), hiljem MGB 2N-osakond, kasutades abijõuna sisevägede 260. ja 138. laskurpolkude väeüksusi. Vähemal määral osalesid jälitusoperatsioonides ka kohalike hävituspataljonide  võitlejad (rahvakaitseväelased), toimides kohapealsete teejuhtidena, tõlkidena jne.